Приручник за К‑одбројавач

# Приручник за К‑одбројавач

А. Л. Шпер `<zahl+kde@transbay.net>`

превод: Драган Пантелић
ревизија Програми КДЕ‑а 15.08 (4. 8. 2015.)

Правна напомена

К‑одбројавач је КДЕ програм које вам омогућава да покренете неки програм након што је прошло извесно време.

Поглавље 1. Увод
Увод

# Поглавље 1. Увод

К‑одбројавач вам омогућава да унесете неколико задатака и поставите одбројавач за сваки од њих. Кад одбројавач достигне нулу, задатак се извршава. Одбројавачи за сваки задатак могу се покретати, заустављати, мењати, или вртети у круг.

Поглавље 2. Коришћење К‑одбројавача
Коришћење К‑одбројавача

# Поглавље 2. Коришћење К‑одбројавача

Задатак додајете помоћу Нови, и тада уписујете жељену наредбу у поље Командна линија:. Затим можете прилагодити поставке или покренути одбројавање. Наредба се извршава кад време истекне.

Употребимо К‑освајач као пример. Подразумевано ће се покренути 100 секунди по почетку одбројавања.

Сада покренимо задатак. Одбројавање је текло неко време и сада је на половини. К‑освајач ће се покренути за 56 секунди.

Видите ли клизачку траку? Њоме можете брзо повећати или смањити време за задатак.

Сада су за покретање распоређена два примерка К‑освајача. Горњи ће се покренути за 20 секунди, а доњи је тренутно заустављен. Можете додати још наредби. Иако вам је К‑освајач баш драг, вероватно би требало да испробате још коју наредбу. Можда сопствену скрипту шкољке?

## Поставке

Нови

  Додаје нови задатак.

Уклони

  Уклања тренутни задатак.

Помоћ

  Отвара приручник.

Поглавље 3. Заслуге и лиценца
Заслуге и лиценца

# Поглавље 3. Заслуге и лиценца

К‑одбројавач

Програм: © 2001, Штефан Шимански `(1Stein AT gmx.de)`.

Документација: © 2008, А. Л. Шпер `(zahl+kde AT transbay.net)`.

Превео Драган Пантелић `(falcon-10 AT gmx.de)`.

Документација се даје на коришћење под условима Гнуове Лиценце слободне документације.

Програм се даје на коришћење под условима Гнуове Опште јавне лиценце.